Diari Oficial de la Generalitat Valenciana


Sumari del DOGV 4811, del 03-08-2004 (2004/7954)

Informació pública de l'acord de modificació del projecte d'urbanització del projecte d'actuació integrada (PAI) en la partida Benimeit.
----------------------------------------------------------------------------------------------------------------------------------------

### Dades del document

Número de DOGV
:   4811

Data del DOGV
:   03-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7954


Organisme emissor
:   Ajuntament de Teulada

Tipus de document
:   Anunci

Informació pública de l'acord de modificació del projecte d'urbanització del projecte d'actuació integrada (PAI) en la partida Benimeit.[2004/N7954]
  
La Junta de Govern Local en la sessió celebrada amb caràcter ordinari el dia 8 de juny de 2004, va adoptar, entre altres, el següent acord en relació amb la modificació del projecte d'urbanització del PAI en la partida Benimeit:
  
Antecedents
  
Primer. L'Ajuntament Ple en la sessió celebrada el dia 10 de gener del 2002, va aprovar el PAI en la partida Benimeit, adjudicant-se la condició d'urbanitzador a la mercantil Promociones El Remolinar, SL.
  
Segon. El senyor Juan Oller Buigues en nom i representació de l'entitat Promociones El Remolinar, SL ha presentat de conformitat amb els servicis tècnics municipals, determinades modificacions al projecte inicialment aprovat.
  
Tercer. Els servicis tècnics municipals informen que les citades modificacions se circumscriuen a:
  
1. Emplaçament del CT 400 kva i incorporació a l'expedient de la LSMT 50 kv.
  
2. Nou emplaçament dels contenidors soterrats.
  
3. Incorporació a l'expedient del projecte de gas canalitzat i emplaçament del dipòsit de GLP.
  
4. Redistribució de les instal·lacions, instal·lacions a desmuntar i actualització d'entroncaments de les instal·lacions d'aigua i telèfons.
  
Igualment l'enginyer tècnic municipal informa:
  
1 . Enllumenat públic
  
La posada en marxa de la instal·lació i la seua corresponent contractació amb Iberdrola li correspondrà a Promociones El Remolinar, SL, situació que no queda prou aclarida en la documentació aportada.
  
2. Conducció telefonia
  
No podran instal·lar-se pals en la via pública
  
3. Instal·lació de pluvials
  
Haurà d'aclarir el punt final d'abocament.
  
4.Altres Instal·lacions
  
\*- L'emplaçament dels contenidors de residus selectius, i del sistema de bústies, no és l'adequat, per la qual cosa en contacte amb el departament de servicis emplaçaran estos servicis.
  
- Això suposa que l'emplaçament previst en el projecte, haurà de ser eliminat i conseqüentment desplaçat el dipòsit en direcció al carrer i compliment la reglamentació a l'efecte
  
\*-Instalació de gas:
  
S'instal·larà atenció entre altres a la reglamentació de GLP en dipòsits fixos.
  
\*-Instalació de grup a pressió:
  
La posada en funcionament del grup a pressió inclús contractació del subministrament elèctric, li correspondrà a Promociones El Remolinar, SL.
  
Les seccions tipus dels vials haurà d'estudiar-les, mes en concret, hi ha trams de difícil instal·lació per la simultaneïtat d'instal·lacions.
  
Per tot això s'informa favorablement el projecte modificat presentat, havent d'aclarir estes situacions indicades durant l'execució de l'obra, tenint present que existix escrit de l'empresa promotora amb registre entrada número 3.129 de data 7 d'abril del 2004,indicant que estes modificacions no suposarà cap revisió de taxa d'urbanització.
  
Atés,
  
Primer. Que l'adaptació d'un projecte d'Urbanització pot portar desviacions respecte a l'inicialment projectat, i en este sentit allò rellevant no és si és el cas o no una modificació del projecte d'urbanització, sinó si en el cas que existisquen unes desviacions en les previsions del PAI aprovat, estes són de tal entitat que supera els marges de tolerància que les necessàries adaptacions que la projecció de tot pla d'urbanisme sobre la realitat necessàriament comporta; i des d'este punt de vista, de conformitat amb l'informe emés per l'enginyer tècnic municipal, estes són mínimes i d'escassa transcendència, al ser els xicotets canvis realitzats efectuats a l'empar del propi programa d'actuació integrada i els seus documents i només suposen ajustaments i adaptacions a la realitat requerits per a l'execució del planejament i no signifiquen cap modificació de l'ordenació estructural i/o detallada aprovada per l'ajuntament i/o, si és procedent, per l'administració urbanística competent.
  
Segon. No obstant això, a pesar de no suposar les modificacions introduïdes, una modificació estrictu sensu, sinó mera adaptació de la urbanització projectada o la realitat, ha d'estar-se quant a la introducció de les adaptacions indicades en l'antecedent tercer, al règim de publicitat i procediment establit per la Llei Reguladora de l'Activitat Urbanística, i en este sentit, de conformitat amb l'article 53 en relació amb l'article 34, del citat cos legal, s'hauran de publicar les adaptacions dutes a terme en el Diari Oficial de la Generalitat Valenciana i notificar, així mateix, als qui resulten interessats.
  
Tercer. Les adaptacions efectuades, per la pròpia naturalesa i escassa entitat d'estes, no justifiquen, tal com ha expressat el propi urbanitzador per escrit, que haja de procedir-se a una retaxació de les càrregues urbanístiques, inicialment distribuïdes entre els propietaris afectats per la delimitació de l'àmbit d'urbanització.
  
Quart. De conformitat amb l'article 21.j) de la Llei Reguladora de Bases de Règim Local, modificada per la Llei 11/1999, de 21 d'abril, i 57/2003, de 16 de desembre, l'òrgan competent per a l'aprovació del present document és l'Alcaldia-Presidencia si bé per delegació de data 16 de juny del 2003 (BOP núm. 153) la dita atribució esta residenciada en la Junta de Govern Local.
  
Per tant, de conformitat amb l'ordenament jurídic vigent, és procedent que la Junta de Govern Local, adopte el següent acord,
  
Primer: aprovar les modificacions introduïdes al projecte d'urbanització del PAI de l'àmbit d'actuació partida Benimeit, formulat per l'entitat Promociones El Remolinar, SL, en constituir les mateixes meres i necessàries adaptacions de projecció a la realitat física.
  
Segon: les citades modificacions d'adaptació a la realitat física, no comporten l'establiment i/o reconeixement de retaxació de les càrregues d'urbanització aprovades.
  
Tercer: notificar el present acord a l'agent urbanitzador i, així mateix, a quants resulten interessats i/o afectats.
  
Quart. Publicar en el Diari Oficial de la Generalitat Valenciana el present acord.
  
S'hi fa constar que el present edicte servix al seu torn de notificació de conformitat amb el que estabix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, per a aquells interessats que es consideren desconeguts, siga ignorat el lloc per a la practica de la notificació o el mitjà per a la seua execució, o intentada esta no s'haguera pogut practicar.
  
El que es publica per a general coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, advertint que, contra el referit acte, que posa fi a la via administrativa, i davant de l'òrgan que ho va dictar, cal interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament davant del corresponent jutjat del contenciós administratiu a Alacant, en el termini de dos mesos, comptats ?estos dos terminis- a partir del dia següent al de la publicació del present edicte en el Diari Oficial de la Generalitat Valenciana